พอดีจะประยุกต์กินยาคุมธรรมดาเหมือนยาคุมฉุกเฉินอะค่ะ 2 เม็ดแรก กินไปแล้ว แต่กินคนละเวลากันห่างกัน 1 ชั่วโมง แล้ว 2 เม็ดหลัง ควรกินต่อภายในกี่ชั่วโมงค่ะ ต้องนับเวลาของช่วงที่กินเม็ดที่2 ของ2เม็ดแรกรึป่าวค่ั
สวัสดีค่ะ การทานยาคุมกำเนิดหลังจากที่มีเพศสัมพันธ์นั้น จะไม่สามารถช่วยป้องกันการตั้งครรภ์ได้ค่ะ ต้องทานยาคุมฉุกเฉินเท่านั้นทั้งนี้ เพราะยาคุมฉุกเฉินนั้น จะมีปริมาณฮอร์โมนโปรเจสเตอโรนในระดับสูง เช่น ยี่ห้อ postinor จะมีฮอร์โมน levonorgestrel 1.5 มิลลิกรัม (0.75 มิลลิกรัม 2 เม็ด) ส่วนยาคุมกำเนิดแบบแผงนั้น จะมีปริมาณฮอร์โมนโปรเจสเตอโรน ที่น้อยกว่ามาก เช่น บางยี่ห้อจะมีปริมาณเพียง 0.15 มิลลิกรัม ดังนั้นแม้จะทานไป 4 เม็ด ก็จะได้ปริมาณฮอร์โมนโปรเจสเตอโรนไปเพียง 0.60 มิลลิกรัม ซึ่งก็จะไม่เท่ากับการทานยาคุมฉุกเฉินค่ะ หากจะได้ปริมาณเท่ากับยาคุมฉุกเฉิน ก็ต้องทานครั้งละ 5 เม็ด 2 ครั้ง หรือทานไป 10 เม็ดค่ะ แต่การทานแบบนี้ ก็จะทำให้เราได้ปริมาณฮอร์โมนเอสโตรเจนที่มากเกินไป จนอาจเกิดผลข้างเคียงที่อันตราย เช่น เกิดลิ่มเลือดอุดตันในหลอดเลือดดำ เป็นต้นดังนั้น หากยังไม่เกิน 72 ชั่วโมงหลังจากที่มีเพศสัมพันธ์ ก็ควรหายาคุมฉุกเฉินมาทานค่ะ แล้วหลังจากนั้นควรรให้ประจำเดือนมาก่อน แล้วจึงค่อยเริ่มทานยาคุมกำเนิด โดยซื้อแผงใหม่ที่มีจำนวนเม็ดยาครบ 21 หรือ 28 เม็ดมาทานค่ะ